open-index/open-wikipedia-markdown huggingface dataset:
அம்மா மக்கள் முன்னேற்றக் கழகம்

**அம்மா மக்கள் முன்னேற்றக் கழகம்** (*Amma Makkal Munnettra Kazagam*, **அமமுக**) என்பது தமிழ்நாட்டில் செயல்படும் ஓர் அரசியல் கட்சியாகும். இது டி. டி. வி. தினகரனால், 2018 ஆம் ஆண்டு தொடங்கப்பட்டது. நவம்பர் 23, 2017 ஆம் ஆண்டு வி. கே. சசிகலா மற்றும் தினகரனிடம் இருந்து அதிமுக கட்சி மற்றும் இரட்டை இலைச் சின்னத்தை இந்திய தேர்தல் ஆணையம் பறித்துக்கொண்டது. இதனால் கட்சி மற்றும் சின்னம் இல்லாமல் ஆர். கே. நகர் தொகுதி இடைத்தேர்தலில் சுயேட்சையாக *குக்கர்* சின்னத்தில் போட்டியிட்டார்.

## அமைப்பின் பெயர்
மதுரை, மேலூரில் நடைபெற்ற பொதுக் கூட்டத்தில் தனது புதிய அமைப்பின் பெயா் மற்றும் அமைப்பின் கொடியை மார்ச்சு 15, 2018 அன்று அறிவித்தார். அந்தக் கூட்டத்தில் தன் அமைப்பின் பெயர் *அம்மா மக்கள் முன்னேற்றக் கழகம்* என்று அறிவித்தார்.

## கொடி
கறுப்பு, வெள்ளை, சிவப்பு நிற கொடியில் ஜெயலலிதாவின் படம் இடம் பெற்றுள்ளது. இரட்டை இலையையும், அதிமுகவையும் மீட்கும் வரை இந்த பெயரில் செயல்படுவோம் என்று டி. டி. தினகரன் தெரிவித்தார்.

## 2019 பாராளுமன்றத் தேர்தல்
2019 பாராளுமன்றத் தேர்தல் மற்றும் 22 சட்டமன்றத் தொகுதிகளுக்கான இடைத்தேர்தலின் போது உச்சநீதிமன்ற வழிகாட்டுதலின்படி, தேர்தல் ஆணையம் அம்மா மக்கள் முன்னேற்றக் கழகத்திற்கு பரிசுப்பெட்டி சின்னத்தைப் பொதுச்சின்னமாக வழங்கியது. இந்தக் கட்சியானது தேர்தல் ஆணையத்தில் பதிவு செய்யப்படாததால் இந்த அணிக்குப் பொதுவான சின்னம் வழங்கியபோதும், அவர்கள் சுயேச்சைகளாகவே கருதப்படுவர் எனவும் உச்சநீதிமன்றம் அறிவித்தது.

## போட்டியிட்ட தேர்தல்கள்
### இந்தியப் பொதுத் தேர்தல்கள்

### மாநில சட்டமன்றத் தேர்தல்கள்

## கட்சித் தலைவர்கள் பட்டியல்
### பொதுச் செயலாளர்கள்

### தலைவர்கள்

## மேற்கோள்கள்

பகுப்பு:தமிழக அரசியல் கட்சிகள்
காவேரி மருத்துவமனை

**காவேரி மருத்துவமனை** என்பது தமிழ்நாட்டின் திருச்சியைத் தலைமையிடமாகக் கொண்டு செயல்படும் ஒரு பல்நோக்கு மருத்துவமனை ஆகும். 
இந்நிறுவனத்தின் கிளைகள் சென்னை, சேலம், காரைக்குடி, ஒசூர் ஆகிய ஊர்களில் அமைந்துள்ளன. சென்னையில் ஆழ்வார்பேட்டை மற்றும் அண்ணாநகர் ஆகிய இரண்டு இடங்களில் கிளைகள் உள்ளன.  

## விரிவான தகவல்
காவேரி மருத்துவமனை ஸ்ரீ காவேரி மெடிக்கல் கேர் என்ற பெயரில் 1997 ஆம் ஆண்டு  மருத்துவர் எஸ். சந்திரகுமார் மற்றும் மருத்துவர் எஸ். மணிவண்ணன் ஆகியவர்களால் துவங்கப்பட்டது. இந்த மருத்துவமனை சென்னையில் ஆழ்வார்பேட்டை மற்றும் அண்ணா நகர் ஆகிய இடங்களில் செயல்படுகிறது. 

## வரலாறு
* 1997 ஆம் ஆண்டு 30 படுக்கைகள் கொண்ட மருத்துவமனையாக காவேரி மெடிக்கல் செண்டர் திருச்சியில் துவங்கப்பட்டது. 
* 2002 ஆம் ஆண்டு காவேரி மெடிக்கல் செண்டர் என்ற பெயர் காவேரி மருத்துவமனை என்று பெயர் மாற்றம் செய்யப்பட்டது. 
* 2004 ஆம் ஆண்டு திருச்சியில் இருதய நோய்களுக்கு சிகிச்சையளிக்கும் முதல் மையத்தைத் துவங்கினார்கள். 
* 2008 ஆம் ஆண்டு திருச்சி மத்திய பேருந்து நிலையம் அருகே அமைந்துள்ள சீஹார்ஸ் மருத்துவமனை கையகப்படுத்தப்பட்டது. 
* 2011 ஆம் ஆண்டு காவேரி மருத்துவமனை சென்னை ஆழ்வார்பேட்டையில் துவங்கப்பட்டது 

## சிறப்பு மருத்துவங்கள்
இதயவியல், சிறுநீரகவியல், குழந்தைகள் மருத்துவம், இரையகக் குடலியவியல், நரம்பியல், முதுகெலும்பு அறுவை சிகிச்சை, மருந்தியல், எலும்பு நோயியல், வாஸ்குலர் அறுவை சிகிச்சை, மயக்க மருந்து, உட்சுரப்பியல், இண்டர்வென்ஷனல் ரேடியாலஜி, குழந்தை இருதயவியல், ஊடுகதிரியல், சிக்கலான கவனிப்பு, காது மூக்கு தொண்டை, தலை மற்றும் கழுத்து அறுவை சிகிச்சை, ஒட்டுறுப்பு அறுவை மருத்துவம், வாதவியல், மகப்பேறியல் மற்றும் பெண்ணோயியல், பல் & மாக்ஸில்லோஃபேஷியல், சைக்காலஜி, தோல் மருத்துவம், எலும்பியல் மற்றும் புல்மோனாலஜி போன்ற சிறப்பு மருத்துவங்கள் இங்கு உள்ளன.

## மேற்கோள்கள்


பகுப்பு:ஒசூர்
பகுப்பு:சென்னையில் உள்ள மருத்துவமனைகள்
பொன்ராம்

**பொன்ராம்** (பொன்ராம் பெருமாள்) தமிழ்த்திரைப்பட இயக்குநராகவும், திரைக்கதை எழுத்தாளராகவும் செயல்பட்டு வருகின்றார். இவர் வருத்தப்படாத வாலிபர் சங்கம் (2013), ரஜினி முருகன் (2016) ஆகி ய திரைப்படங்களை இயக்கியுள்ளார். தற்போது சீமராஜா என்னும் படத்தினை இயக்கி வருகின்றார்.
## திரைப்படப்பணிகள்
### 2001இல்
பொன்ராம் இயக்குநர் எஸ். ஏ. சந்திரசேகரிடம் உதவி இயக்குநராகப் பணியாற்றியுள்ளார். இவர் உதவி இயக்குநராகப் பணிபுரிந்து வெளியான முதல் படம் தோஸ்த் (2001).
### 2002இல்
இவர் இயக்குநர் மஜித் இயக்கிய தமிழன் (2002) திரைப்படத்தில் உதவி இயக்குநராகப் பணியாற்றியுள்ளார். இத்திரைப்படம் இவருக்கு திருப்புமுனையாக அமைந்தது. பிறகு இவர் எஸ். ஏ. சந்திரசேகரிடம் இயக்கிய முத்தம் (2002) திரைப்படத்தில் உதவி இயக்குநராகப் பணிபுரிந்துள்ளார்.
### 2009
மு. இராசேசு இயக்கிய சிவா மனசுல சக்தி (2009) என்னும் திரைப்படத்தில் இவர் இணை இயக்குநராகப் பணியாற்றியுள்ளார்.
### 2010
மு. இராசேசு இயக்கிய பாஸ் என்கிற பாஸ்கரன்  (2010) என்னும் திரைப்படத்தில் இணை இயக்குநராகப் பணிபுரிந்துள்ளார்.
### 2012
மு. இராசேசு இயக்கிய ஒரு கல் ஒரு கண்ணாடி (2012) என்னும் திரைப்படத்தில் இணை இயக்குநராகப் பணிபுரிந்துள்ளார்.
### 2013
2013இல் இவர் சிவகார்த்திகேயன் கதைநாயகனாக வருத்தப்படாத வாலிபர் சங்கம் என்னும் படத்தினை இயக்கியுள்ளார். இவர் திரைத்துறைக்கு வந்ததில் இருந்து இயக்குநராக 12 ஆண்டுகள் ஆனது.
### 2016
இவர் 2016இல் இவர் சிவகார்த்திகேயன் கதைநாயனாக நடித்த ரஜினி முருகன் என்னும் திரைப்படத்தினை இயக்கியுள்ளார்.
### 2017-தற்போது வரை
பொன்ராம், 2017இல் சிவகார்த்திகேயன் கதைநாயனாக நடிக்கும் சீமராஜா)என்னும் திரைப்படத்தினை இயக்கி வருகின்றார்.
## திரைப்படப்பணிகள்

## சான்றுகள்

## வெளியிணைப்புகள்
* 

பகுப்பு:தமிழ்த் திரைப்பட இயக்குநர்கள்
பகுப்பு:1977 பிறப்புகள்
மூன்றாம் பௌத்த சங்கம்

**மூன்றாம் பௌத்த சங்கம்**  (**Third Buddhist council**)  கிமு 247ல் பாடலிபுத்திரம் அருகில், மௌரியப் பேரரசர் அசோகரின் ஆதரவில் மொகாலிபுத்த தீசர் தலைமையில் கூட்டப்பட்டதாக அறியப்படுகிறது.  ஆனால் அசோகர் கல்வெட்டுக்கள் எதிலும் மூன்றாம் பௌத்த சங்கம் கூட்டப்பட்டதற்கான குறிப்புகள் இல்லை. 

இந்தியாவின் மைசூர், சௌராட்டிரம், மகாராட்டிரா, காஷ்மீரம் பகுதிகளிலிருந்தும் மற்றும் சிந்து, காந்தாரம், பாக்திரியா, சுவத்,  இமயமலை, இலங்கை, சீனா, மியான்மர், தாய்லாந்து, கிரேக்கம் போன்ற ஒன்பதிற்கும் மேற்பட்ட நாடுகளிலிருந்து பிக்குகள் மூன்றாம் பௌத்த சங்கத்தில் கலந்து கொண்டனர். மூன்றாம் பௌத்த சஙகத்தில் தேரவாத பௌத்த பிக்குகள் அதிகம் கலந்துகொண்டதாக அறியப்படுகிறது. மூன்றாம் பௌத்த சங்கத்தில் சர்வாஸ்திவாத பௌத்தர்கள் கலந்து கொண்டதாக குறிப்புகள் இல்லை. 

இரண்டாம் பௌத்த சங்கத்திற்குப் பின்னரும் பௌத்தச் சமயச் சடங்குகளில் கருத்து வேற்றுமை காரணமாக, குறிப்பாக அமாவாசை மற்றும் பௌர்ணமி அன்று பிக்குகள்   நடத்தும் **உபசோதா** எனும் தியானச்சடங்கு குறித்து, பிக்குகளிடையே பல்வேறு குழப்பங்கள் நிலவியதால், பௌத்த குருமார்களிடையே பல தத்துவப்பள்ளிகள் (கருத்தியல் பிரிவுகள்) தோன்றியது.  இந்த *உபசோதா* சடங்கில் சில மாற்றங்கள் கொண்டுவருதற்கு பல பௌத்த அறிஞர்களின் ஒப்புதல் பெறுவது கடினமான இருந்தது. பிக்குகளிடையே நிலவும் இது போன்ற குழப்பங்களை தீர்த்து வைப்பதற்காக மூன்றாம் பௌத்த சங்கம் கூட்டப்பட காரணமாயிற்று. தாங்கள்  பௌத்தப் பகுப்பாய்வு கோட்பாட்டினை பின்பற்றுபவர்கள் என்று அறிவிக்க தவறியவர்களான தேரவாத பௌத்த பிக்குகள் மூன்றாம் சங்கக் கூட்டத்திற்கு வெளியே இருந்தனர்.

அபிதம்மபிடகத்தின்  ஐந்தாவது புத்தகத்தில் குறிப்பிட்ட சில விளக்கங்கள், மூன்றாம் பௌத்த சங்கத்தில் பரிசோதனை செய்யப்பட்டு, சில கருத்துகள் மறுக்கப்பட்டது. 

## மூன்றாம் பௌத்த சங்கத்தின் காலம் குறித்த கருத்துகள்
சில குறிப்புகளில் மூன்றாம் பௌத்த சங்கம், புகழ்பெற்ற பௌத்த அறிஞர் வசுமித்திரர் தலைமையில், கிபி 100ல், கனிஷ்கரின் ஆட்சியின் போது காஷ்மீர் அல்லது ஜலந்தரில் நடைபெற்றதாக உறுதியற்ற தகவல்கள் கூறுகிறது.  இம்மாநாட்டில் வசுமித்திரரின் வழிகாட்டுதலின் கீழ், ஓலைச்சுவடிகளில் பௌத்த சாத்திரங்களுக்கு விளக்க உரை எழுதப்பட்டது. மேலும் பௌத்த சாத்திரங்களின் முதன்மையான கருத்துக்கள் உபாசகர்கள் அறியும் பொருட்டு பௌத்தத் தூபிகளிலும்,  விகாரைகளிலும், நினவுச் சின்னங்களிலும் பொறிக்கப்பட்டது. 

## இதனையும் காண்க
*பௌத்த சங்கம்
*முதல் புத்த மாநாடு
*இரண்டாம் பௌத்த சங்கம் 
*நான்காம் பௌத்த சங்கம்
* ஐந்தாம் பௌத்த சங்கம்
* ஆறாம் பௌத்த சங்கம்

## மேற்கோள்கள்


## வெளி இணைப்புகள்
பகுப்பு:பௌத்தம்
*
*

பகுப்பு:பேரரசர் அசோகர்
பகுப்பு:மௌரியப் பேரரசு
பகுப்பு:பன்னாட்டுப் பௌத்த கூடுகைகள்
பகுப்பு:பௌத்த சங்கங்கள்
நினைவு மண்டப நூலகம்

**நினைவுமண்டப நூலகம்** என்பது ஆண்டோவர், மாசச்சூசெட்ஸின் பொதுநூலகம் ஆகும். இக்கட்டிடம், இத்தாலியனேட் கட்டிட முறைகளைக் கொண்டு, 1873 இல் ஜே. எஃப். ஈட்டனின் வடிவமைப்பின்படி கட்டப்பட்டது.  நூலகத்தை அமைக்க, பிரபல உள்ளூர் வர்த்தகர்கள் நிதிதிரட்டினர், மற்றும் ஆபட் அன்ட் ஜெங்கின்ஸ் எனப்படும் நிறுவனத்தினர் அதை கட்டியுள்ளனர். இன்று வரை ஊரின் நூலகமாகவும் செயல்பட்டுக் கொண்டிருக்கின்ற இக்கட்டிடம், ஊரின் உள்நாட்டுப்போர் வீரர்களுக்கும் நினைவுச்சின்னமாகவும் உள்ளது. 1920களில், ஷெப்லி, புல்ஃபின்ச், ரிச்சர்ட்ஸன், மற்றும் ஆபட் என்பவர்களால் இந்நூலகம் புதுப்பிக்கப்பட்டிருந்த போது, அதனது காலனித்துவ அம்சங்களை முதல்முறையாக ஏற்றுக்கொண்டது.

1982 ல், இக்கட்டிடம், தேசிய பழமையான இடங்கள் பட்டியலில் சேர்க்கப்பட்டது.

## மேலும் காண்பதற்கு
* National Register of Historic Places listings in Andover, Massachusetts
* National Register of Historic Places listings in Essex County, Massachusetts

## மேற்கோள்கள்

## இதர இணைப்புகள்
* Memorial Hall Library

பகுப்பு:மாசசூசெட்ஸ்
சுசான்னி மாதென்

**சுசான்னி மாதென்** *(Suzanne Madden)* ஓர் அமெரிக்க வானியலாளர் ஆவார். இவர் பிரான்சு, பாரீசில் உள்ள சாக்கிளே அணுக்கரு ஆய்வு மையத்தில் ஆய்வாலராகப் பணிபுரிகிறார்.  இவருக்கு 1995 இல் அமெரிக்க வானியல் கழகத்தால் ஆன்னி ஜம்ப் கெனான் வானியல் விருது வழங்கப்பட்டுள்ளது.

மாதென் குறும்பால்வெளிகளையும் பிற பால்வெளிகளில் உள்ள உடுக்கணத்திடைப் பொருள்களையும் ஆய்வு செய்துள்ளார். இவருக்கு எர்ழ்செல் விண்வெளி வான்காணகத்தில் உத்தரவாதமான நேரம் ஒதுக்கப்பட்டுள்ளது.

இவர் பால்வெளிகள், புடவி சார்ந்த எட்டாம் பிரிவிலும் (2012 வரையில்) பால்வெளிகளுக்கான ஆணையம் 28 இலும் (2015 வரையில்) முன்பு இணைந்து பன்னாட்டு வானியல் ஒன்றியத்தில் முனைவாகச் செயல்பட்டுள்ளார். அண்மையில் இவர் உடுக்கணப்பொருள், களப்புடவி சார்ந்த எச் பிரிவிலும் அண்டவியல், பால்வெளிகள் சார்ந்த ஜே பிரிவிலும் இணைந்து செயல்பட்டு வருகிறார்.

## மேற்கோள்கள்

பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பெண் வானியலாளர்கள்
பகுப்பு:வாழும் மக்கள்
விக்டோரியா சுசான்னி மீதோவ்சு

**விக்டோரியா சுசான்னி மீதோவ்சு** *(Victoria Suzanne Meadows)*  வாழ்சிங்டன் பல்கலைக்கழக வானியல் பேராசிரியரும் வானுயிரியல் திட்ட இயக்குநரும் ஆவார். இவர் நாசாவின் வானுயிரியல் நிறுவனத்தின் மெய்நிகர் கோள் ஆய்வகத்தின் முதன்மை ஆய்வாளரும் ஆவார். இவர் வாழ்தகவும் வானுயிர் அடையாளங்கள் சார்ந்த நாசாவின் வானுயிரியல் நிறுவனk (NAI) குழுவின் வழிநடத்தும் அமைப்பின் தலைவராகவும் உள்ளார். இக்குழுவின் ஆய்வுநெறியும் நோக்கமும் புறவெளிக் கோள்கள் பற்றிய கணினிப் படிமங்களை உருவாக்குவதாகும். இவை புறவெளிக் கோள்களின் உருவாக்கம், நிலைப்பு, வட்டனை படிமலர்ச்சி, அவற்றின் சுற்றுச்சூழலையும் கதிர்நிரல்களையும் ஒப்புருவாக்கம் செய்து அவற்றின் வாழ்தகவைக் கண்டறிதலே ஆகும்.

இவர் நியூ சவுத் வேல்சு பல்கலைக்கழகத்தில் இயற்பியலில் இளமறிவியல் பட்டம் பெற்றார். சிட்னி பல்கலைக்கழகத்தின் வானியற்பியல் துறையில் இயற்பியல் முனைவர் பட்டம் பெற்றுள்ளார்.

Scientific American  இதழ், கெப்ளர் விண்கலம் தொலைவில் அமைந்த விண்மீன்களைச் சுற்றிவரும் பல புறவெளிக் கோள்களைக் கண்டுபிடித்தபோது இதுபற்றிய இவரது கருத்தைக் கூறுமாறு வேண்டியுள்ளது.

இவரது ஆய்வின் முதன்மையான கவனம் ஒரு சூரியவெளிக்கு அப்பாலைய கோள் உயிர்தரிக்க ஏற்பு உடையதா என்பதை அறியவல்ல அக்கோளின் நிகழ்வுகளைக் கண்டறிதலே ஆகும். இவர் மெய்நிகர் கோள் ஆய்வகத்தைப் பயன்படுத்தி, புறக்கோள்கள் சார்ந்த கணினிப் படிமங்களை உருவாக்குகிறார். இவை கோள் உருவாக்கம், அதன் நிலைப்பு, வட்டணைப் படிமலர்ச்சி ஆகிய நிகழ்வுகளை ஒப்புருவாக்கம் செய்கின்றன. மேலும் இவை உயிர் வாழ்தகவு உள்ள கோளை இனங்காணவும்  அதற்கான திட்டங்களை வகுக்கவும் உதவும்.

2016 நவம்பரின்படி, கூகுள் அறிஞர் இவரது வெளியீடுகள் மொத்தம்  4059 மேற்கோள்களில் சுட்டப்பட்ட்தாகவும் இவரது உயர்சுட்டெண் மதிப்பு 33 ஆக உள்ளது எனவும் கூறுகிறார்.

## மேற்கோள்கள்

## வெளி இணைப்புகள்
*Google Scholar Citations
*Victoria Meadows' page at NASA Quest 
*Profile at Virtual Planetary Laboratory
*YouTube interview
*NASA Astrobiology Projects 
*Where Life Is: The Search for a Planet Like Ours

பகுப்பு:வாழும் மக்கள்
பகுப்பு:அமெரிக்க வானியலாளர்கள்
பகுப்பு:பெண் வானியலாளர்கள்
பகுப்பு:வானுயிரியலாளர்கள்
நான்காம் பௌத்த சங்கம்

**நான்காம் பௌத்த சங்கம்** (**Fourth Buddhist Council**), கிபி முதல் நூற்றாண்டில், இலங்கையில் தேரவாத பௌத்தர்கள் கூட்டிய சங்கத்தினையும் மற்றும் சர்வாஸ்திவாத பௌத்தர்கள் காஷ்மீரத்தில் கூட்டிய பௌத்த சங்கத்தினையும் குறிக்கும்.    

இலங்கையில் முதன்முறையாக நடைபெற்ற நான்காம் பௌத்த  சங்கத்தின் முடிவிகளின் படி, பௌத்த இலக்கியங்களை பனை ஓலைகளில் எழுதி ஆவணப்படுத்தப்பட்டது.   

### நான்காம் பௌத்த சங்கம், இலங்கை
பன்னாட்டு தேரவாத பௌத்தர்களின் மாநாடு, கிபி 27ம் ஆண்டில் அனுராதபுர நாட்டு மன்னர் **வட்டகாமினி அபயன்** ஆதரவில் அபயகிரி விகாரையில் நடைபெற்றது. 
இலங்கையின் மகாவம்சம் எனும் பௌத்த இலக்கியம், நான்காம் பௌத்தச் சங்கத்தின் போது, அனைத்து பௌத்த இலக்கியங்களுக்கு பாலி மொழியில் விளக்கங்கள், விரிவுரைகள் எழுதப்பட்டது.  

நான்காம் பௌத்த சங்கம் முடிவுற்ற போது, பனை ஓலைகளில் எழுதப்பட்ட பௌத்த இலக்கியங்களின் பிரதிகள் பர்மா, தாய்லாந்து, கம்போடியா மற்றும் லாவோஸ் நாடுகளின் பௌத்த விகாரைகளுக்கு எடுத்துச் செல்லப்பட்டது.

### நான்காம் பௌத்த சங்கம், காஷ்மீரம்
குசானப் பேரரசின்  காலத்தில் கிபி 100ல்   500 பிக்குகள் கலந்து கொண்ட, சர்வாஸ்திவாத பௌத்தர்களின் மாநாடு, ஜலந்தர் அல்லது காஷ்மீரத்தில், சுங்க வம்ச அரசர் வசுமித்திரன்  தலைமையில் நடைபெற்றதாக அறியப்படுகிறது.  இப்பௌத்த மாநாட்டில் திரிபிடகத்தின் ஒன்றான அபிதம்மபிடகத்திற்கு விளக்க உரைகள் ஓலைகளில் எழுதப்பட்டது. மேலும் முந்தைய பௌத்தப் பிரிவுகளின் தத்துவக் கோட்பாடுகளின் நூல்கள் எழுதப்பட்டது. மேலும் சிலர் இப்பௌத்த மாநாடு கனிஷ்கர் ஆட்சிக் காலத்தில் நடைபெற்றதாக கூறுகின்றனர். 

சர்வாஸ்திவாத பௌத்த சங்கத்தால் இயற்றப்பட்ட பௌத்த இலக்கியங்கள், மகாயான மரபில் இருந்ததாக அறியப்படுகிறது.

## இதனையும் காண்க
* பௌத்த சங்கம்
* முதலாம் பௌத்த சங்கம்
* இரண்டாம் பௌத்த சங்கம்
* மூன்றாம் பௌத்த சங்கம்
* ஐந்தாம் பௌத்த சங்கம்
* ஆறாம் பௌத்த சங்கம்

## மேற்கோள்கள்

## ஆதார நூற்பட்டியல்
* 
## வெளி இணைப்புகள்
*  Buddhist council

பகுப்பு:பௌத்த சங்கங்கள்
*
பகுப்பு:1-ஆம் நூற்றாண்டு
பகுப்பு:பன்னாட்டுப் பௌத்த கூடுகைகள்
சுசான் கெய்சர்

**சுசான் கெய்சர்** *(Susan Kayser)*ஓர் அமெரிக்க வானியலாளர் ஆவார்.  இவர் தான் கலிபோர்னியா தொழில்நுட்ப நிறுவனத்தில் இருந்து வானியற்பியலில் முதன்முதலில் முனைவர் பட்டம் பெற்றவர் ஆவார். இது அப்போது ஊடகங்களில் ஆர்வத்தோடு கவனப்படுத்தப்பட்டு பதிவாகியுள்ளது.  இவரது ஆய்வுரைதான்  NGC 6822 எனும் ஒழுங்கற்ற பால்வெளியை 2002 வரையில் மிக ஆழமாக ஆய்வு செய்த ஒன்றாக விளங்கியது.  இவர் நாசாவின் ஈலியோசு விண்கலத்திலும் ISEE-3 எனும் பன்னாட்டு வால்வெள்ளி தேட்டக்கல (இது பின்னர் International Sun-Earth Explorer-3 எனப்பட்டது) கதிர் வானியல் செய்முறைகளிலும் தேசிய அறிவியல் அறக்கட்டளைக்காக ஜெமினி வான்காணகத்திலும் பணிபுரிந்துள்ளார்.

## மேற்கோள்கள்

பகுப்பு:பெண் வானியலாளர்கள்
பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:வாழும் மக்கள்
துப்பரவாக்கும் ஒன்றியவாழி

**துப்பரவாக்கும் ஒன்றியவாழி** என்பது இரண்டு வெவ்வேறு இன விலங்குகள் ஒன்றுடன் ஒன்று பகர்வு கொண்டு வாழும் கட்டமைப்பில் ஒரு விலங்கு துப்பரவாக்கியாக மற்றைய விலங்கின் உடலில் காணப்படும் ஒட்டுண்ணிகள் முதலானவற்றை அகற்றி அதை தமது உணவாகக் கொள்ளுவதாகும்.

துப்பரவாக்கும் இயல்வு பற்றி முதன்முதலில் கிரேக்க வரலாற்றாசிரியரான எரோடோட்டசு கி.மு 420 இல் பறவைகள் முதலையின் வாயை சுத்தப்படுத்தும் எடுத்துக் காட்டின் மூலம் விளக்கினார்.

துப்பரவாக்கும் ஒன்றியவாழியின்  அவசியம் பற்றி உயிரியலாளர்கள்  கடந்த முப்பது ஆண்டுகளுக்கு மேலாக வாதித்து வந்துள்ளனர். தூய்மைப்படுத்தல்  தனியே ஒரு தன்னலமற்ற செயற்பாடாக தூய  ஒன்றுக்கொன்று துணையாகும் தன்மையாக காணப்படுவதாக சிலர் கருதுவர். ஆயினும் ரொபேர்ட் ரைவேர்ஸ் முதலானோர் ஒன்றுக்கொன்று தங்களுக்கிடையே இருசாரரும் நன்மை பெறும் நடவடிக்கை தான் எனக் கருதுவர். இதே வேளை மற்றொரு சாரார் இதனை ஒரு வழியான ஒட்டுண்ணி உறவாகக் கருதுவர்.

## வரலாறு
 

பண்டைய கிரேக்க வரலாற்றாசிரியரான எரோடோட்டசு அவரது *வரலாறுகள்* நூல் 2 இல் பின்வருமாறு எழுதுகிறார்:

எரோடோட்டசு  இதிலிருந்து  (கி.மு 440 அளவில்)நைல் முதலைகள்  இசைக்கும் பறவைகளுடன் குறிப்பாக உள்ளான் பறவை இத்தகையதொரு துப்பரவாக்கும் ஒன்றியவாழித் தொடர்பைக் கொண்டிருந்ததாக அது பற்றி அதிகம் அறியாதிருந்த காலத்திலேயே அவர் முன்வைக்கின்றார். அவர் இவ்வாறு கூறிய போதிலும் இத்தொடர்பு முதலைகளுடன் இருந்தமைக்கு மிக குறைந்த ஆதாரங்களே இருந்தன.

## முரண்பட்ட இடைத்தொடர்பு
துப்பரவாக்கும் ஒன்றியவாழித் தொடர்பு என்பது இரண்டு வெவ்வேறு இனத்தைச் சேர்ந்த அங்கிகளுக்கிடையே ஒன்று துப்பரவுப் பணியை மேற்கொள்ள மற்றையது அதற்கு உணவாகும் புறவொட்டுண்ணி, பாதிக்கப்பட்ட மற்றும் நோய்ப்பட்ட கலங்கள் மற்றும் உணவுக்க கழிவுகளை கொண்ட விருந்து வழங்கியாக இருக்கும்.  உயிரியலாளர்களால் இந்த இடைத்தொடர்பு தூய ஒன்றுக்கொன்று துணையாகும் தன்மை முதல் சுரண்டல் செய்யும் ஒட்டுண்ணித் தொடர்பு வரை வேறு பட்டிருப்பதாக விவாதிக்கப்படுகின்றது.

கடல்சார் உயிரியலாளர்  அலெக்ஸ்சாண்டர் குறுட்டர் விபரிக்கையில்: 

## தன்னலமற்ற கூட்டுறவு
குறுட்டர் மற்றும் அவரது சகவாளரான ரொபேர்ட் பவுலின் துப்பரவாக்கும் ஒன்றியவாழி குறித்து உயிரியலாளர்களின் முப்பது வருடகால விவாதங்களை அடிப்படையாகக் கொண்டு இத்தொடர்பு  ஒரு ஒன்றுக்கொன்று துணையாகும் தொடர்பு இல்லை எனவும் அது ஒரு பக்கமான சுரண்டல் எனவும் விபரிப்பர். அவர்கள் சி. லிம்பாவ் 1961 இல் கூறிய மேற்கோள் ஒன்றை ஆரம்ப நிலையிலான உதாரணமாகக் காட்டுவர்: "உயிரியல் மெய்யியலாளரின் நிலைப்பாட்டில் சமுத்திரத்திலுள்ள துப்பரவாக்கும் இயல்பு  என்பது பற்களுக்கும் உகிர்களுக்கும் முரணான கூட்டுறவின் முக்கியத்துவத்தை வலியுறுத்துகின்றது.

## உயிரியல் வீச்சு
துப்பரவாக்கும் ஒன்றியவாழி  கடல் மற்றும் தரை வாழ் பலவேறு விலங்குக் குழுக்களில் அவதானிக்கப்பட்டுள்ளது.(அட்டவணையைப் பார்க்க). துப்பரவாக்கும் விலங்குகள்  மீன், இறால், பறவைகள்; பயனாளி விலங்கு பல்வேறு மீன் வகைகள், ஆமை, இக்குவானா உள்ளிட்ட உவர்நீருக்குரிய ஊர்வன, ஒக்டோபசு, சுறா, மற்றும் தரை வாழ முலையூட்டிகள்.  ஊர்வனவற்றைப் பயனாளியாகக் கொண்ட துப்பரவாக்கும் ஒன்றியவாழிகள் மீன்கள் பற்களைத் துப்பரவு செய்யும் அமெரிக்க முதலைகள் (*Crocodylus acutus*), அல்டாப்பரா இராட்சத ஆமை(*Geochelone gigantea*)களில் வாழும் ஜெக்கொசு உண்ணும் நுளம்புகள் மற்றும் உவர் நீர்  இக்குவானாக்களில் (*Amblyrhynchus cristatus*) உண்ணிகளை அகற்றும் கலாப்ப்பகூஸ் பின்ஸ் என்பவை இதிலடங்கும் .

## மேற்கோள்கள்

பகுப்பு:உயிரினங்கள்
ஆறாம் பௌத்த சங்கம்

**ஆறாம் பௌத்த சங்கம்** (Sixth buddhist council), கௌத புத்தரின் 2500-ஆம் ஆண்டு நினைவு நாளை கொண்டாடுவதற்காக, மியான்மர் நாட்டின் ரங்கூன் நகரத்தில் மே, 1954 முதல் மே 1956 முடிய நடைபெற்றது. 

பர்மா நாட்டின் பிரதமர் யு நூவின் ஆதரவில் நடைபெற்ற ஆறாம் பௌத்த சங்கத்திற்கு எட்டு நாடுகளிலிருந்து 500 பௌத்த அறிஞர்களும், பிக்குகளும் கலந்து கொண்டனர். 

ஆறாம் பௌத்தச் சங்கத்தில் மியான்மர், இலங்கை, இந்தியா, நேபாளம், திபெத், கம்போடியா, தாய்லாந்து, லாவோஸ் என எட்டு நாடுகளின் பௌத்த அறிஞர்கள் கலந்து கொண்டனர். 
ஆறாம் பௌத்த சங்கத்தில் பௌத்த தருமம், விநயபிடகம் குறித்த நெறிமுறைகள் தொகுக்கப்பட்டது. மேலும் பாலி மொழியில் அமைந்த அனைத்து பௌத்த சாத்திரங்கள் மறுபரிசீலனைச் செய்யப்பட்டு ஓதப்பட்டது. 

## இதனையும் காண்க
* பௌத்த சங்கம்
* முதலாம் பௌத்த சங்கம்
* இரண்டாம் பௌத்த சங்கம்
* மூன்றாம் பௌத்த சங்கம்
* நான்காம் பௌத்த சங்கம்
* ஐந்தாம் பௌத்த சங்கம்

## மேற்கோள்கள்


## வெளி இணைப்புகள்
*  Buddhist Councils
* The Six Dhamma Councils

பகுப்பு:பௌத்த சங்கங்கள்
பகுப்பு:பன்னாட்டுப் பௌத்த கூடுகைகள்
யு நூ

**யு நூ** (** Nu**) (; ; 25 மே 1907 – 14 பிப்ரவரி 1995), 20ம் நூற்றாண்டில் அனைவராலும் அறியப்பட்ட பர்மிய விடுதலைப் போராட்ட வீரரும், இராஜதந்திரியும், அரசியல்வாதியும், தேசியவாதியும் ஆவார். விடுதலைப் பெற்ற பர்மா நாட்டின் முதல் பிரதம அமைச்சர் ஆவார்.

இவர் முதன் முறையாக 4 சனவரி 1948  முதல் 12 சூன் 1956 முடியவும், இரண்டாம் முறையாக, 28 பிப்ரவரி 1957 முதல் 28 அக்டோபர் 1958 முடியவும், மூன்றாம் முறையும், இறுதியாகவும் 4 ஏப்ரல் 1960  முதல்  2 மார்ச் 1962 முடிய என மூன்று முறை பர்மா நாட்டின் பிரதம அமைச்சராக இருந்தவர்.

## மேற்கோள்கள்

## வெளி இணைப்புகள்

*Time Magazine cover 
*The House on Stilts  *[[Time (magazine)|Time]]* magazine cover story, August 30, 1954
*U Nu's speech on Burmese independence, January 4, 1948 
*U Nu - Centennial Birthday May 25, 2007
*The Columbia Encyclopedia 
*Encyclopædia Britannica article
*Burma Looks Ahead
*Thaka-Ala, a political satire by U Nu
*BookRags - U Nu
*U Nu's hundred of photo gallery at www.pbase.com

பகுப்பு:மியான்மார் அரசியல்வாதிகள்
பகுப்பு:1907 பிறப்புகள்
பகுப்பு:1995 இறப்புகள்
இரெய்கி குழ்சிடா

}
|-
| colspan=3 style="font-size: smaller; background-color: #f4f4f4;" |
*  யோழ்சியோ குழ்சிடா உடன் இணைந்த கண்டுபிடிப்பு
|}

 ஒரு யப்பானிய பயில்நிலை வானியலாளரும்1991bg போன்ற விண்மீன் பெருவெடிப்புகள் கண்டுபிடிப்பாளரும் (முதல் பெண் வானியலாளரின் கட்புலக் கண்டுபிடிப்பு), 4875 இங்கால்சு எனும் முதன்மைப்பட்டைச் சிறுகோளின் இணைகண்டுபிடிப்பாளரும் ஆவார்.

இவர் 4875 இங்கால்சு எனும் முதன்மைப்பட்டைச் சிறுகோளின் இணைகண்டுபிடிப்பாளராகிய யோழ்சியோ குழ்சிடாவை மணந்தார். பின்னவர் பல சிறுகோள்களையும் வால்வெள்ளிகளையும் கண்டுபிடித்துள்ளார். சுநேய் இழுமிகாகா கண்டுபிடித்த 5239 இரெய்கி எனும் சிறுகோள் 1993 பிப்ரவரி 6 இல் இவரது நினைவாகப் பெயரிடப்பட்டுள்ளது ().

## மேற்கோள்கள்
 

## வெளி இணைப்புகள்
* http://www.nayoro-star.jp/photo/tenmondai-houmon/kushida.html 

பகுப்பு:சிறுகோள் கண்டுபிடிப்பாளர்கள்
பகுப்பு:சப்பானிய வானியலாளர்கள்
பகுப்பு:சப்பானியப் பெண் அறிவியலாளர்கள்
பகுப்பு:வாழும் மக்கள்
பகுப்பு:பெண் வானியலாளர்கள்
விரெக்சி இலியொனார்டு

**விரெக்சி இலியொனார்டு** *(Wrexie Leonard)* (செப்டம்பர் 15, 1867 - நவம்பர் 9, 1937) அல்லது **உலூயிசு இலியொனார்டு** எனப்படும் அமெரிக்க வானியலாளர் ஆவார். இவர் பெர்சிவால் உலோவலின் கீழ் உதவியாளராகப் பணிபுரிந்துள்ளார். மேலும் செவ்வாய் பற்றிய தனது நோக்கீடுகளை வெளியிட்டுள்ளார். வெள்ளியின் குழிப்பள்ளம் ஒன்று இவரது நினைவாகப் பெயரிடப்பட்டுள்ளது.

## வாழ்க்கை

விரெக்சி உலூயிசு இலியோனார்டு பெனிசில்வேனியாவில் உள்ள திராயில் வளர்ந்தார். பின்னர் போசுடானுக்கு இடம்பெயர்ந்தார்.  இவர் பெசிவால் உலோவல் எனும் வானியலாளருக்கு 1883 இல் இருந்து இருபது ஆண்டுகளாக அவர் இறக்கும்வரை தனிச் செயலராகவும் உதவியாளராகவும் இருந்துள்ளார்.  இவர் 1895 இல் உலோவலுடன் ஒரு புதிய வான்காணகத்துக்கு இடம் தேர்வு செய்ய ஆப்பிரிக்கா சென்றுள்ளார். ஆனால் அது பிறகு அரிசோனாவில் உள்ள பிளாகுசுட்டாபில் நிறுவப்பட்டது.

இவர் உலோவலின் கடிதத் தொடர்பைக் கவனித்துகொண்டார்; கட்டுரைகளையும் உரைகளையும் பதிப்பித்தார்; அவருடன் பல இடங்களுக்குச் சென்று வந்துள்ளார்.  உலோவல் இல்லாதபோது இவர் உலோவல் வான்காணகத்துக்குப் பொறுப்பு வகித்துள்ளார். அரிசோனா வான்காணகம் 1894 இல் நிறுவப்பட்ட பிறகு அங்கு வானியல் நோக்கீடுகளை மேற்கொண்டார். அறிவன் (புதன்),  வெள்ளி, வியாழன் ஆகிய கோள்களின் ஆய்வை மேற்கொண்டார்.  வான்காணகப் பதிவேடுகளில் தொடக்க ஆண்டுகளில் அடிக்கடி நோக்கீடுகளில் ஈடுபட்டதையும் இவர் வரைந்த செவ்வாய், வெள்ளியின் உருவரைகளையும் காணமுடிகிறது.  மற்ற மகளிர் இயல்பாக பயன்படுத்த தொடங்குவதற்கு அரைநூற்றாண்டுக்கு முன்பே இவர் முதலில் பெரிய தொலைநோக்கியைப் பயன்படுத்தியமை புலனாகிறது.

இவர் மெக்சிகோ நகருக்கு புறத்தே உள்ள தாக்குபாயாவுக்கு உலோவலுடன் 1896 இல் கப்பல்வழி பெரிய கிளார்க் ஒளிவிலகல் வகை தொலைநோக்கி அனுப்பப்பட்டபோது சென்றார். இது பின்னர் இவர் நோக்கீடு செய்த செவ்வாய் எதிர்வுகளின் பதிவுகளில் பலவற்றில் ஓரிடம் ஆகும்.  இவர் மக்கள் வானியல் இதழில் 1907 இல் செவ்வாய் வரைபடங்களைக் குறிப்புகளுடன் செவ்வாய் எதிர்வுகள் அமைந்த சில ஆண்டுகளில் (1901, 1903, 1905) அதன் பனிக்கவிப்புகள், உலோவல் கால்வாய்கள் பற்றி  எழுதி வெளியிட்டார்.

இவர் 1904 இல் பிரெஞ்சு வானியல் கழகத்தில் தேர்வு செய்யப்பட்டார். இது அப்போது இவருக்கு வழங்கியமை இவருக்கு அளிக்கப்பட்ட சிறந்த மதிப்பாகும். இவர் *சோசியேடாட் ஆஸ்ட்ரோனாமிகோ டி மெக்சிகோ* எனற சங்கத்தின் மதிப்பிற்குரிய உறுப்பினரும் ஆவார்.

இவர் 1916 இல் உலோவல் இறந்ததும், மீண்டும் கிழக்காக இடம் மாறினார்.  ஐந்தாண்டுகளுக்குப் பிறகு உலோவலின் நினைவுகளை, *பெர்சிவல் உலோவல்: பின்னும் ஒளிவீசும் புகழ்* என்ற நூலாக வெளியிட்டார்.  இதில் பல ஆண்டுகளாக இவருக்கும் உலோவலுக்கும் நடந்த கடித்த் தொடர்புகளின் சுருக்க்க் குறிப்புகளும் அடங்கியுள்ளன.  இவர் 1929 பொருளியல் சரிவின்போது பங்குச் சந்தையில்  தன் பணத்தையெல்லம் இழந்த பிறகு, மசாசூசட் இராக்சுபரியில் இருந்த முதியோர் இல்லம் ஒன்றில் சேர்ந்து வாழலானர்.

## தகைமை

31.7 கிமீ அகல வெள்ளிக் கோளின் இலியொனார்டு குழிப்பள்ளம் (அகலாங்கு −73.8, நெட்டாங்கு 185.2) இவரது நினைவாகப் பெயரிடப்பட்டுள்ளது.

யான் மில்சப்சுவின் 2014 ஆம் ஆண்டு புதினமாகிய செவ்வாயில் வெள்ளி பாத்திரங்களில் ஒன்றாகிய உலூலு இவரது இயல்பை வைத்து புனையப்பட்டுள்ளது.

## குறிப்புகளும் மேற்கோள்களும்

பகுப்பு:1867 பிறப்புகள்
பகுப்பு:1937 இறப்புகள்
பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பெண் வானியலாளர்கள்
யூலியா எம். இரிலே

**யூலியா எம். இரிலே** *(Julia M. Riley)* (கில் எனப்படுபவர்) ஒரு பிரித்தானிய வானியற்பியலாளர் ஆவார்

## குடும்பம், தொழில் பின்னணி

இவர் கேம்பிரிட்ஜ் பல்கலைக்கழகத்தின் கேவண்டிழ்சு வானியற்பியல் குழு சார்ந்த கிர்ட்டன் கல்லூரியில் ஆராய்ச்சியாளர் ஆவார். இவர் ஆய்வுப்புலம் கதிர்வானியல் ஆகும். இவர் கேம்பிரிட்ஜ் பல்கலைக்கழகத்தில் இயற்கை அறிவியல் முப்பாடத் திட்டத்தின்கீழ் இயற்பியலில் விரிவுரையாற்றுகிறார். இயற்பியல் ஆய்வகப் பயிற்றுநராகவும் விளங்குகிறார். இவர் பிரித்தானிய கடல்சார் புவியியற்பியலாளராகிய  மவுரிசு கில்லின் மகளும் நோபல் பரிசு வென்ற உடலியலாளராகிய ஆர்ச்பால்டு விவியான் கில்லின் பேத்தியும் ஆவார்.

## பார்னராப் இரிலே (FR) வகைமை I,  II

இவர் 1974 இல் பெர்னி பர்னராப்புடன் இணைந்து கதிர்ப்பால்வெளிகளின் வகைப்பாடு குறித்த சிறந்த ஆய்வுரையை எழுதியுள்ளார். அதில் கதிர்ப்பால்வெளிகளை அவற்றின் வடிவத்தைப் பொறுத்து இரண்டாகப் பிரித்தார். இவ்வகைபாடு கதிர்ப்பால்வெளிகளின் பார்னராப்-இரிலே வகைபாடு வகைமை I, II என அழைக்கப்படுகிறது. அதாவதுFRI,  FRII என அழைக்கப்படுகிறது. FRI பால்வெளிகளில் பெரும்பகுதி கதிர் உமிழ்வு அவற்றின் மையத்தில் இருந்து வருகிறது. ஆனால், FRII பால்வெளிகளில் பெரும்பகுதி கதிர் உமிழ்வு மையத்தில் இருந்து விலகி அமையும் வெம்புள்ளிகளில் இருந்து வருகிறது.

## வெளி இணைப்புகள்
*Webpage at Girton College 
*Webpage at Cavendish Astrophysics Group

பகுப்பு:பிரித்தானிய வானியலாளர்கள்
பகுப்பு:வாழும் மக்கள்
பகுப்பு:பெண் வானியலாளர்கள்
பகுப்பு:பிரித்தானியப் பெண் அறிவியலாளர்கள்
மியா காலிஃபா

**மியா காலிஃபா** (Mia Khalifa) (பிறப்பு: பிப்ரவரி 10, 1993) என்பவர் வயது வந்தோருக்கான ஆபாசக் காணொளிகளில் தோன்றும் பாலியல் நடிகை ஆவார். பிறப்பால் லெபானைச் சார்ந்த இவர் பின்னர் அமெரிக்காவில் குடியேறியவர்.

## இளமைக்காலம்
இவர் லெபனான் நாட்டின் *பெய்ருட்* நகரில் பிறந்தவர். 2000 ஆம் ஆண்டில் அமெரிக்காவிற்கு இவரது குடும்பம் குடிபெயர்ந்தது. இவர் கத்தோலிக்க மதத்தினரக இருந்தாலும் அதைப் பின்பற்றாதவராக வாழ்ந்தார். டெக்சாசு பல்கலைக்கழகத்தில் (University of Texas) வரலாற்றில் இளநிலைப் பட்டம் பெற்றார். தனது 18 வது வயதில் 2011 பிப்ரவரி மாதம் அமெரிக்கர் ஒருவரை மணந்து கொண்டார்.

## தொழில்முறை ஆபாசப்பாலியல் வாழ்க்கை
2014, அக்டோபர் மாதம் முதல் தொழில்முறை ஆபாசப்பாலியல் காணொளிகளில் தோன்றத் தொடங்கினார். அவரது 22 வது வயதுவாக்கில் அவரது காணொளிகள் 15 இலட்சம் பார்வையாளர்களால் பார்க்கப்படது. பாலியல் ஆபாசக் காணொளி இணையத்தளங்களில் மிக அதிக அளவில் தேடப்பட்ட நபராக இவர் விளங்கினார். இவரைப் பற்றிய மொத்தத் தேடல்களில் நான்கில் ஒரு பங்கு லெபனானைச் சார்ந்ததாகும். இத்தகவலை டிசம்பர் 28, 2014 அன்று அவ்விணையதளம் இத்தகவலினை உறுதி செய்தது. மேலும் இவர் முதல்தர வரிசையாளராக அறிவிக்கப்பட்டர். இதன் காரணமாக இவருக்கு இஸ்லாம் பெயரை எனும் தீவிரவாத அமைப்பு கொலை மிரட்டல் விடுத்தது. மேலும் ஆபாசப் பாலியல் காணொளிகளில் இவர் தலையில் ஹிஜாப் அணிந்து தோன்றியது மத்திய கிழக்கு நாடுகளில் சர்ச்சையினை உருவாக்கியது.

## வாழ்க்கை
புளோரிடா மாநிலத்தின் மியாமி பகுதியில் வசித்த மியா காலிஃபா, தொழில்முறை ஆபாசப்பாலியல் வாழ்க்கைக்குப் பின்னர் டெக்சாஸ் மாகாணத்தில் குடியேறினார். தொழில்முறை ஆபாசப்பாலியல் வாழ்க்கைக்குப் பின்னர் அவரது டிவிட்டர் கணக்கினை 10 இலட்சம் மக்கள் பின் தொடர்கின்றனர், மேலும் *இன்ஸ்டாகிராம்* பக்கத்தினை மூன்று இலட்சம் மக்கள் பின் தொடருகின்றனர். அவரது உடலில் லெபனானிய தேசிய கீதத்தின் முதல் வரியைப் பச்சையாக் குத்தியுள்ளார். தொழில்முறை ஆபாசப்பாலியல் வாழ்க்கையைத் தேர்ந்தெடுத்ததால் அவரது பெற்றோர் அவருடன் பேசுவதில்லை என நேர்காணலில் கூறியிருந்தார். தொழில்முறை ஆபாசப்பாலியல் வாழ்க்கையினை இவர் தேர்ந்தெடுக்கக் காரணம் இவர் வளார்ந்த நாட்டின் கலாச்சாரம் எனத் தெரிவித்தனர். மேலும் இவர் அத்துறையினைவிட்டு விலகிவிட வேண்டும் எனவும் அதனால் எந்தவித குடும்பத்திற்கோ, நாட்டிற்கோ கெளரவமும் கிட்டப்போவதில்லை எனவும் அவரது பெற்றோர் தெரிவித்ததாகவும் கூறினார். 2016 ஆம் ஆண்டில் *நியூயார்க் போஸ்ட்* பத்திரிகைக்கு அளித்த பேட்டியில் ஆபாசப்பாலியல் தொழிலில் மூன்று மாதங்கள் மட்டுமே இருந்ததாகவும், பின்னர் அதிலிருந்து விலகிவிட்டதாகவும் தெரிவித்தார். மற்றொரு ஆபாசப் பாலியல் காணொளி இணையத்தளம் 2016 ஆம் ஆண்டில் அவர்களது இணையத்தளத்தினில் அதிகளவு தேடப்பட்ட நபராக மியா கலிஃபாவினை அறிவித்தது.

## சமூக வலைத்தளப் பங்களிப்பு
மியா காலிஃபாவும் கில்பட் ஆர்னஸும் இணைந்து *காம்ப்ளக்ஸ் நியூஸ்* (Complex News’s) எனும் யூடியூப் பக்கத்தில் விளையாட்டு நிகழ்ச்சியை தினமும் வழங்கினர்.

## பொது வாழ்க்கை
2016 ஆண்டு, மியா காலிஃபாவை சவுதி அரேபியாவிற்கான அமெரிக்கத் தூதராக நியமிக்கும்படி அமெரிக்க அதிபர் டொனால்ட் ட்ரம்பிடம் இணையத்தள கோரிக்கை மூலம் கோரப்பட்டது. 2015 ஜனவரி மாதம் *டைம்ஃபிளைஸ்* எனும் இசைக்குழு *மியா காலிஃபா* எனும் பெயரில் இசைத்தொகுப்பு ஒன்றினை வெளியிட்டது.

## மேற்கோள்கள்

பகுப்பு:1993 பிறப்புகள்
ஐந்தாம் பௌத்த சங்கம்

**ஐந்தாம் பௌத்த சங்கம்** (**Fifth Buddhist council**) () மியான்மார் நாட்டின் மண்டலை நகரத்தில் 1871ல் நடைபெற்றது.  2400 பர்மிய நாட்டுப் பிக்குகள் கலந்து கொண்ட ஐந்தாம் பௌத்த சங்கத்திற்கு, முதிய பிக்குகளான  மகாதேரர் ஜெகராபிவம்சர், நரேந்தபித்தஜா மற்றும் மகாதேரர் சுமங்கலர் ஆகியோர் தலைமை வகித்தனர்.  இம்மாநாடு ஐந்து மாதங்கள் தொடர்ந்து நடைபெற்றது.

பர்மிய அரசரின் ஆதரவில் நடைபெற்ற இம்மாநாட்டில், பர்மிய பௌத்த அறிஞர்கள் மற்றும் பிக்குகள் மட்டுமே கலந்து கொண்டதால், பர்மாவிற்கு வெளியே உள்ள தேரவாத பௌத்தர்கள், இப்பௌத்த மாநாட்டை ஏற்றுக்கொள்வதில்லை.  

## நோக்கம்
பாளி மொழியில் எழுதப்பட்ட பழையான, பௌத்த சமயத் தொகுப்பான, கௌதம புத்தரின் உபதேசங்கள் அடங்கிய திரிபிடகத்தை ஓதி, பரிசீலனை செய்து, அதில் தேவையற்ற சிறு வேறுபாடுகளை திருத்தவும், நீக்கவும் முடிவு செய்யப்பட்டது. 

மேலும் திரிபிடகத்தை 729 பளிங்குக்கல் பலகைகளில், பர்மிய மொழியில் செதுக்கி மக்களின் பார்வைக்கு வைத்தனர். 

## இதனையும் காண்க
* பௌத்த சங்கம்
* முதலாம் பௌத்த சங்கம்
* இரண்டாம் பௌத்த சங்கம்
* மூன்றாம் பௌத்த சங்கம்
* நான்காம் பௌத்த சங்கம்
* ஆறாம் பௌத்த சங்கம்

## மேற்கோள்கள்


## வெளி இணைப்புகள்
*  Buddhist Councils

பகுப்பு:பௌத்த சங்கங்கள்
பகுப்பு:பன்னாட்டுப் பௌத்த கூடுகைகள்
ஜோகேஸ்வரி குகைகள்

**ஜோகேஸ்வரி குகைகள்** (**Jogeshwari Caves**) இந்தியாவின் மகாராட்டிரா மாநிலத்தின், மும்பை புறநகர் மாவட்டத்தில் மற்றும் பெருநகரமும்பை மாநகராட்சியின்  கிழக்கில்  ஜோகேஸ்வரி எனுமிடத்தில் அமைந்த பௌத்தக் குடைவரைகள் ஆகும். இக்குடைவரை  மூன்று நுழைவு வாயில் கொண்டது  கிபி 520 - 550 ஆண்டுகளில் வடிக்கப்பட்ட  மகாயான பௌத்தப் பிரிவைச் சார்ந்த இக்குடைவரைகளில் தற்போது இந்து சமயக் கடவுள்களின் இருப்பிடமாக திகழ்கிறது.  இக்குகையின் உட்புறத்தில் ஜோகேஸ்வரி மாதாவின் சிற்பம் செதுக்கப்பட்டுள்ளது.  

மேலும் இக்குகைகளைச் சுற்றிலும் தற்போது மக்கள்தொகை பெருகிவிட்டதால், இக்குகைகளை கழிவிடங்களாகவும், சமூகவிரோத செயல்களுக்கும் பயன்படுத்துகின்றனர். 

## படக்காட்சிகள்

File:Jogeshwari Caves 9.jpg|ஜோகேஸ்வரி குகைகள்
File:Entrance God Sai Baba Temple.jpg|
File:Jogeshwari sanctum 02.jpg|
File:Sanctum Jogeshwari Caves.jpg|
File:Jogeshwari Temple 2.jpg|
File:Top View Of Jogeshwari Caves.jpg|
Image:Jogeshwari_Caves_carving.jpg|ஜோகேஸ்வரி சிற்பம்


## இதனையும் காண்க
* பௌத்த யாத்திரைத் தலங்கள்
* பௌத்த தொல்லியற்களங்கள்
## மேற்கோள்கள்

;பொது

*Travel destinations around Mumbai
*Suburban caves 

பகுப்பு:இந்தியக் குடைவரைக் கோயில்கள்
பகுப்பு:மகாராட்டிரத்தில் உள்ள குகைகள்
பகுப்பு:மும்பை புறநகர் மாவட்டம்
முப்பெரும் தேவியர்

**முப்பெரும் தேவியர்** என்பது 1987 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். கே. சங்கர் இயக்கிய இத்திரைப்படத்தை எம். சரோஜினி தேவி தயாரித்திருந்தார். கே. ஆர். விஜயா, சுஜாதா, இலட்சுமி ஆகியோர் முக்கிய கதாபாத்திரங்களில் நடித்த இத்திரைப்படத்திற்கு ம. சு. விசுவநாதன் இசையமைத்திருந்தார்.

## நடிகர்கள்

*கே. ஆர். விஜயா - பார்வதி
*இலட்சுமி - இலட்சுமி
*சுஜாதா - சரசுவதி
*பிரபு
*அம்பிகா
* எம். என். நம்பியார்
* டெல்லி கணேஷ்
* சங்கிலி முருகன்
* செந்தில்
* ஜெய்கணேஷ்
* வெண்ணிற ஆடை மூர்த்தி
* ஒரு விரல் கிருஷ்ணா ராவ்
* எல். ஐ. சி. நரசிம்மன்
* கோகிலா
* மாஸ்டர் ஸ்ரீதர்
* ஸ்ரீகாந்த்

## பாடல்கள்
இத்திரைப்படத்திற்கு ம. சு. விசுவநாதன் இசையமைத்திருந்தார்.

## மேற்கோள்கள்

## வெளியிணைப்புகள்
* 
* 

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கே. ஆர். விஜயா நடித்த திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:அம்பிகா நடித்த திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:சுஜாதா நடித்த திரைப்படங்கள்
பகுப்பு:ஜெய்கணேஷ் நடித்த திரைப்படங்கள்
கே. சி. எஸ். பணிக்கர்

**கோலோழி சீரம்பத்தூர் சங்கர பணிக்கர்)** (*Kolozhi Cheerambathur Sankara Paniker*) (1911–1977) ஓர் இந்திய நுண்புல மற்றும் பண்பியல் ஓவியக்கலைஞர் ஆவார். 1960 களில் இந்திய ஓவியக் கலையானது, மேற்கத்திய ஓவியர்களின் ஆதிக்கத்தின் கீழ் இருந்த காலத்தில், இவர் இந்தியாவின் பழமை வாய்ந்த நுண்புல மற்றும் ஆன்மீக அறிவுசார் தன்மையை தனது ஓவியத்தின் மூலமாக வெளிப்படுத்தினார். "அந்தக் காலகட்டத்தில் சில இந்திய ஓவியர்கள் இந்திய ஓவியக்கலையில் மேற்கத்திய ஆதிக்கத்தை முறியடிப்தற்கும், இந்திய ஓவியத்தின் தனித்தன்மை மற்றும் சிறப்பை நிலைநாட்டவும் முயன்றனர்” என்று பணிக்கர் கூறினார்.

1976 ஆம் ஆண்டில், அவருக்கு இந்தியாவின் தேசிய கலை அகாதமியால் வழங்கப்படும் மிக உயர்ந்த விருதான லலித் கலா அகாதமி விருது இவரது வாழ்நாள் பங்களிப்புகளுக்காக வழங்கப்பட்டது.

## தொடக்க கால வாழ்க்கை மற்றும் கல்வி

இவர் 1911 ஆம் ஆண்டு மே 31 ஆம் நாள் கோயம்புத்துாரில் பிறந்தார். பணிக்கர் தனது கல்வியை முதலில் தற்போதைய கேரளாவிலும் பின்னர் தமிழ்நாட்டிலும் பெற்றார். பணிக்கர் வாழ்ந்த கிராமத்தின் வளமையான புற்களின் பச்சை நிறம் அவரது தொடக்க கால, இயற்கைக் காட்சி ஓவியங்களில் ஆதிக்கம் செலுத்தியது எனலாம். பிற்காலத்தில் தனது ஓவிய பாணியயை இயற்கைக் காட்சி ஓவியங்களிலிருந்து மற்ற பொருள் குறித்த ஓவியங்களுக்கு மாறிய போதும் கூட பிரகாசமான வண்ணங்கள் அவரது ஓவியங்களின் அடையாளமாயின.

இளவயது மேதையான பணிக்கர் தனது பன்னிரெண்டாம் வயதிலேயே இயற்கைக் காட்சி ஓவியங்களைத் தொடங்கினார். தனது பதினேழாம் வயதில், தனது ஓவியங்களை சென்னை நுண்கலைக் கழகம் நடத்திய ஆண்டுக் கண்காட்சிகளில் காட்சிப்படுத்தினார். 1918 ஆம் ஆண்டில் தந்தையின் இறப்பினைத் தொடர்ந்து தனது குடும்பத்தை நிர்வகிக்க வேண்டிய பொறுப்பின் காரணமாக, தனது கல்லுாரிப் படிப்பை இடையிலேயே விட்டுவிட்டு, இந்திய தந்தி மற்றும் தொலைத்தொடர்புத் துறையில் பணியில் சேர்ந்தார்.

தனது 25 ஆம் வயதில் சென்னை, அரசு கலை மற்றும் கைவினைக் கல்லுாரியில் (தற்போதைய சென்னைக் கலைக் கல்லுாரி)சேரந்தார்.(1936–40).

## தொழில் முறை வாழ்க்கை
1941 ஆம் ஆண்டிலிருந்து பணிக்கர் சென்னை மற்றும் புதுதில்லியில் தனி மனிதராக பல காட்சிகளை நிகழ்த்தினார். அவர் முற்போக்கு ஓவியர்கள் சங்கம் (Progressive Painters’ Association) (P.P.A) ஒன்றை 1944 ஆம் ஆண்டில் சென்னையில் நிறுவினார். 1954ஆம் ஆண்டில் தனது முதல் சர்வதேச அளவிலான வெளிப்பாட்டினை இலண்டன் மற்றும் பாரீசு நகர்களில் நடந்த கண்காட்சிகள் மூலமாக பெற்றார். அவர் சென்னை, 1957 ஆம் ஆண்டில் அரசு கலை மற்றும் கைவினைக் கல்லுாரியின் முதல்வரானார். 1966 ஆம் ஆண்டில் சென்னையிலிருந்து 9 கி.மீ தொலைவில் அமைந்துள்ள ஒரு இடத்தில் தனது மாணவர்கள் மற்றும் சகக் கலைஞர்களுடன் இணைந்து சோழமண்டல கலைஞர்கள் கிராமம் என்ற அமைப்பை உருவாக்கினார்.

வெளிநாடுகளில் நடந்த கண்காட்சிகளில் கலந்து கொண்டதன் மூலமாக சால்வதோர் தாலீ போன்ற  பண்பியல் கலைஞர்களின் வெளிப்பாடு அவரது கலை மீது பெரும் தாக்கத்தை ஏற்படுத்தியது. "அவர்கள் வருங்காலத்தைப் பற்றி முன்கூட்டியே கணிப்பவர்களிடம் முனுமுனுக்கிறார்கள். ஆனால், உணர்வுபூர்வமாக பழங்கால இந்திய ஓவியங்கள் மற்றும் சிற்பங்களின் உருவக மிகைப்படுத்தல்களை உயர்த்திக்கூறுகிறார்கள்" என்று பணிக்கர் கூறுகிறார்.

கே. சி. எஸ். பணிக்கர் 1977 ஆம் ஆண்டு சனவரி 16 ஆம் நாள், சென்னையில், தனது 66 ஆம் வயதில் காலமானார்.

## பெருமைகள்
கே. சி. எஸ். பணிக்கர் மெட்ராஸ் கலை இயக்கத்தில் முன்னணி நபராகத் திகழ்கிறார். இவர் சோழமண்டலம் கலைஞர்கள் கிராமத்தின் நிறுவனர் என்ற பெருமைக்கும் சொந்தக்காரராவார்.

## மேற்கோள்கள்


பகுப்பு:1911 பிறப்புகள்
பகுப்பு:1977 இறப்புகள்
பகுப்பு:கோவை மக்கள்
ஐ (ஒலி வரி)

**ஐ ஒலிவரி (''I'' soundtrack album**) என்பது 2015 ஆம் ஆண்டில் வெளிவந்த இந்திய திகில் திரைப்படத்தின் ஒலி வரி ஆகும். இதனை எழுதி இயக்கியவர் ஷங்கர் (திரைப்பட இயக்குநர்). ஏ. ஆர். ரகுமான் இத்திரைப்படத்தின் பாடலுக்கான இசைகளையும், பின்னணி இசைப் பணிகளையும் மேற்கொண்டார். இசைக்கலப்பு உட்பட இதில் ஏழு ஒலிவரிகள் உள்ளன.

2012-இல் தொடங்கப்பட்ட பாடல் ஒலிப்பதிவானது 2014 இல் முடிவடைந்தது.  பாங்கரா (இசை), கூடலக இசை போன்ற பல இசை வகைகளில் இத்திரைப்படத்தின் ஒலிவரி வெளிவந்தது. ஒலிவரியானது செப்டெம்பர் 9, 2014 இல் வெளியானது.

ஒலிவரி வெளியீட்டின் போது ஆர்னோல்டு சுவார்செனேகர் சிறப்பு விருந்தினராக கலந்துகொண்டார். இதன்இந்தி பதிப்பானது மும்பை பி வி ஆர் திரையரங்கில் டிசம்பர் 29, 2014 இல் நடைபெற்றது.  இதற்கு அடுத்த நாள் தெலுங்குப் பதிப்பு வெளியானது.

இந்தத் திரைப்பட ஒலித்தட்டிற்கு நேர்மையான விமர்சனங்களே கிடைத்தன. 2014 ஆம் ஆண்டில் அதிகம் விற்பனையான ஒலித்தட்டுகளில் முதல் இருபது இடங்களுக்குள் வந்ததாக ஐரூன்சு கடைதெரிவித்துள்ளது. 2016 ஆம் ஆண்டின் பிலிம்பேர் விருதுகளில் ஏ. ஆர். ரகுமானும் சிறந்த இசையமைப்பாளருக்கான பிலிம்பேர் விருது - தமிழ் பூக்களே சற்று ஓய்வெடுங்கள் எனும் பாடலிற்காக மதன் கார்க்கி சிறந்த பாடலாசிரியருக்கான பிலிம்பேர் விருது – தமிழ் பெற்றனர். சிறந்த பின்னணிப் பாடகிக்கான பிலிம்பேர் விருதுக்கு சிரேயா கோசல் பெயர் அதே பாடலுக்காகப் பரிந்துரை செய்யப்பட்டது. கபிலன் என்னோடு நீ இருந்தால் எனும் பாடலுக்காக சிறந்த கவிஞருக்காக பரிந்துரை செய்யப்பட்டது. சித் ஸ்ரீராம் சிறந்த பின்னணிப் பாடகருக்கான பிலிம்பேர் விருது – தமிழ் பெற்றார்.

## வளராக்கம்
இந்தத் திரைப்படத்தின் இசையமைப்பாளராக ஏ. ஆர் .ரஹ்மான்  ஒப்பந்தம் ஆனார். 2012, சூலை ஆரம்பத்தில் விஜய் பிரகாஷ் பரேஷனய்யா எனும் பாடலைப் பாடினார்.இது தமிழில் வந்த மெர்சலாயிட்டேன் எனும் பாடலின் தெலுங்குப் பதிப்பு ஆகும். சனவரி 2013 இல் ஐலா, ஐலா எனும் பாடல் பதிவு செய்யப்பட்டது. தான் இதுவரை வேலை செய்ததிலேயே இந்தப் பாடல் தான் தனக்கு மிகவும் சவாலாக இருந்ததாக மதன் கார்க்கி கூறியுள்ளார். இந்தப்பாடலில் படத்தின் கருவான விளம்பரங்களை (சுமார் 6-7) இடம்பெறச்செய்திருப்பர். இந்தப் பாடலைப் பற்றி மதன்கார்க்கி  கூறுகையில் இந்தப்பாடல் எழுதுவது மிகவும் கடினமாக இருந்தது . காரணம், இந்தப் பாடலின் ஒவ்வொரு வரிகளுமே இரு பொருள் படக் கூடிய வகையில் அமைந்திருக்கும் அதாவது நீங்கள் கேட்கும் போது ஒரு பொருளிலும் திரையில் பார்க்கையில் மற்றொரு பொருளிலும் வரும் எனக் கூறினார். 5.30நிமிடங்கள் ஓடக்கூடிய இந்தப்பாடலில் பாங்கரா, ஆப்பரா, பரப்பிசை போன்ற பல இசை வடிவங்கள் இடம்பெற்றிருக்கும். சங்கர் தி இந்துவுக்கு அளித்த பேட்டியில் என்னோடு நீ இருந்தால் நீ பாடலானது பெப்ரவரி 14, 2013 இல் சுனிதா சாரதியை வைத்து மட்டுமே ஒலிப்பதிவு செயதனர். பின் சித் ஸ்ரீராமை அதே பாடலுக்குப் பாடச் செய்தார். ஏனெனில் கடல் திரைப்படத்தில் இவர் பாடிய அடியே பாடல் அவருக்கான அங்கீகாரத்தை தரவில்லை என ரஹ்மான் கருதி அவருக்கு இரண்டாம் வாய்ப்பாக இதனை சித் ஸ்ரீராமுக்கு வழங்கினார். மெர்சலாயிட்டேன் பாடலை அனிருத் ரவிச்சந்திரன், நீத்தி மோகன் ஆகியோர் பாடினர். சூலை4, 2014 இல் தமிழ் மற்றும் தெலுங்கு பதிப்பிற்கான பாடல் பதிவுகள் முடிந்தன. மதன் கார்க்கி தன்னுடைய பாடலில் உபயோகப்படுத்திய லேடியோ என்ற வார்த்தக்கான  பொருளை தன்னுடைய டுவிட்டர் பக்கத்தில் விளக்கினார்.

## பாடல்கள்
### தமிழ்

### இந்தி

## சான்றுகள்

பகுப்பு:தமிழ்த் திரைப் பாடல்கள்
காத்தரினா சுகார்பெல்லினி

**காதரினா சுகார்பெல்லினி** *(Caterina Scarpellini)* (29 அக்தோபர் 1808 – 28 நவம்பர் 1873) ஓர் இத்தாலிய வானியலாளரும் வானிலையியலாளரும் ஆவார்.

## வாழ்க்கை
இவர் போலிகுனோவில் 1808 அக்தோபர் 29 இல் பிறந்தார். இவர் தன் 18 ஆம் அகவையில் உரோம் நகருக்கு இடம்பெயர்ந்தார். இவர் உரோமக் காம்பிடோகுலியோ வான்காணகத்தில் இயக்குநராக இருந்த தன் மாமாவிடம் உதவியாளராகப் பணிபுரிந்தார். இவர் புளோரன்சில் உள்ள கியோர்கோபில்லி கல்விக்கழகத்தில் செயலாண்மை உறுப்பினராக இருந்தார்.

இவர் 1854 ஏப்பிரல் 1 இல் ஒரு வால்வெள்ளியைக் கண்டுபிடித்தார். இவர்1856 இல் உரோம் நகரில் வானிலையியல் நிலையம் ஒன்றை நிறுவினார். இவர் 1872 இல் தன் பணிகளுக்காக இத்தாலிய அரசால் பாராட்டப்பட்டார்; இவர் 1873 நவம்பர் 28 இல் இறந்தார்.

வெள்லியில் உள்ள குழிப்பள்ளம் ஒன்று இவரது நினைவாகப் பெயர் இடப்பட்டுள்லது.

## மேற்கோள்கள்

பகுப்பு:1808 பிறப்புகள்
பகுப்பு:1873 இறப்புகள்
பகுப்பு:இத்தாலிய வானியலாளர்கள்
பகுப்பு:இத்தாலியப் பெண் அறிவியலாளர்கள்
பகுப்பு:பெண் வானியலாளர்கள்
யுக்தா முகி

**யுக்தா முகி **(Yukta Mookhey) (பிறப்பு அக்டோபர் 7, 1979 பெங்களூரூ, இந்தியா) ஓர் இந்திய நடிகையும், விளம்பரத் தாரகையும் ஆவார். 1999 ஆம் ஆண்டில் நடைபெற்ற உலக அழகிப்போட்டியில் வெற்றியாளரும் ஆவார். முன்னதாக 1999 ஆம் ஆண்டில் அவர் பெமினா இந்திய அழகியாகவும் முடிசூட்டப்பட்டுள்ளார்.

முகி இந்தியாவில் சிந்து இன குடும்பத்தில் பெங்களுருவில் பிறந்தார்.  முகி தனக்கு ஏழு வயது வரும் வரை துபாயில் வளர்ந்தார். முகியின் குடும்பம் 1986 ஆம் ஆண்டு மும்பைக்குத் திரும்பினர். முகியின் தாயார் அரூணா, மும்பை, சாந்தா குரூசில் ஒரு அழகு நிலையம் நடத்தினார். முகியின் தந்தை ஒரு துணி நிறுவனத்தில் நிர்வாக இயக்குநராகப் பணிபுரிந்தார்.

பள்ளிப்படிப்பிற்குப் பிறகு, யுக்தாமுகி வி. ஜி. வாசே கலை, அறிவியல் மற்றும் வணிகவியல் கல்லூரியில் விலங்கியல் படித்தார். மேலும், கணினி அறிவியலில் ஒரு பட்டயப்படிப்பையும் முடித்தார். இவற்றோடு கூட இந்துஸ்தானி இசையையும் மூன்றாண்டுகள் பயின்றார்.

## உலக அழகி
1999 ஆம் ஆண்டு, திசம்பர் 4 ஆம் நாள் இலண்டன் ஒலிம்பியாவில் நடைபெற்ற 49 ஆவது உலக அலகி அணிவகுப்பில் மற்ற நாடுகளிலிருந்து பங்குபெற்ற 93 போட்டியளர்களை தோற்கடித்து யுக்தாமுகி உலக அழகி 1999யாக முடிசூட்டப்பட்டார். அவர் 1966 ஆம் ஆண்டில் இரெய்டா ஃபாரியா, 1994 ஆம் ஆண்டில் ஐஸ்வர்யா ராய் மற்றும் 1997 இல் டயானா ஹெய்டன் ஆகியோரின் வரிசையில் உலக அழகியாகத் தேர்வு செய்யப்பட்ட நான்காவது இந்தியப் பெண்மணி ஆவார்.

## தொழில் வாழ்க்கை
முகி திரைத்துறையில் 2001 ஆம் ஆண்டு இயக்குநர் எழில் இயக்கத்தில் அஜீத் குமார், ஜோதிகா முக்கியக் கதாபாத்திரங்களில் நடித்த பூவெல்லாம் உன் வாசம் படத்தில் ஒரு பாடலுக்கு மட்டும் வரும் பாத்திரமாக அறிமுகமானார். பாலிவுட் என அழைக்கப்படும் இந்தி திரையுலகில் தனது அறிமுகப்படமான பியாசா மூலம் 2002 ஆம் ஆண்டில் அறிமுகமானார். இத்திரைப்படம் வசூல்ரீதியாக வெற்றியடையவில்லை. 2005 ஆம் ஆண்டில், இவர் *மேம்சாப்* மற்றும் *லவ் இன் ஜப்பான்* ஆகிய இந்தித் திரைப்படங்களிலும் 2006 ஆம் ஆண்டில், *கத்புடலி* எனும் இசைக் காணொலியிலும் நடித்துள்ளார்.

## தனிப்பட்ட வாழ்க்கை
2008 ஆம் ஆண்டு, செப்டம்பர் 7 அன்று மும்பையில், கிராண்ட் மராத்தாவில் நடைபெற்ற பெரிய நிகழ்வில் 2008, முகி பிரின்ஸ் டுளி என்பவருடன் மணம் முடிக்க நிச்சயிக்கப்பட்டார். மணமகன் நியூயார்க்கில் வசிக்கின்ற நிதி ஆலோசகரும் வணிகரும் ஆவார். 2008 ஆம் ஆண்டு நவம்பர் 2 ஆம் நாளன்று நாக்பூர் குருத்வாராவில் நடைபெற்ற சீக்கிய முறைப்படி நடைபெற்றது. இதைத் தொடர்ந்து வரவேற்பு நிகழ்வும் நடந்தது. இத்தம்பதியினருக்கு ஒரு ஆண் குழந்தை பிறந்தது.

2013 ஆம் ஆண்டு சூலையில் தனது கணவருக்கு எதிராக முகி குடும்ப வன்முறை புகார் ஒன்றை இந்திய தண்டனைச் சட்டம் பிரிவு 498A (கொடுமை மற்றும் துன்புறுத்தல்) மற்றும் பிரிவு 377 (இயல்புக்கெதிரான பாலுறவு) ஆகியவற்றின் கீழ் முதல் தகவல் அறிக்கையைப் பதிவு செய்தார். சூன் 2014 இல் தம்பதியினர் ஒத்திணக்கமான மணவிலக்கு கிடைக்கப்பெற்றனர்.

## அறப்பணிகள்
யுக்தா முகி சமூக மற்றும் அறம் சார்ந்த நோக்கங்களுடன் ஏழை மக்கள் மற்றும் வாய்ப்பு மறுக்கப்பட்ட மக்களுக்கான பணிகளில் தன்னை ஈடுபடுத்திக் கொண்டார். 2010 ஆம் ஆண்டில் இவர் கண்தானம் செய்வதற்கு உறுதி அளித்துள்ளார். யுக்தா முகி மற்றும் ஐஸ்வர்யா ராய் ஆகியோர் கண்தானம் வழங்க முன்வந்துள்ள சில பாலிவுட் பிரபலங்களில்  உள்ளடங்குவர்.
## அரசியல்
2004 ஆம் ஆண்டில், முகி பாரதிய ஜனதா கட்சியின் உறுப்பினரானார்.

## மேற்கோள்கள்

பகுப்பு:1977 பிறப்புகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
இந்தியத் துடுப்பாட்ட அணியின் இங்கிலாந்துச் சுற்றுப் பயணம், 2018

இந்தியத் துடுப்பாட்ட அணி சூலை மற்றும் செப்டம்பர் மாதங்களில் இங்கிலாந்துக்குச் சுற்றுப்பயணம் மேற்கொண்டு ஐந்து தேர்வுத் துடுப்பாட்டங்கள் மூன்று ஒருநாள் பன்னாட்டுத் துடுப்பாட்டம், மூன்று பன்னாட்டு இருபது20 போட்டிகளில் விளையாடத் திட்டமிடப்பட்டுள்ளது.

இந்தியா இ20ப தொடரை 2–1 என்ற கணக்கில் வென்றது. இங்கிலாந்து ஒருநாள் தொடரை 2–1 என்ற கணக்கில் வென்றது. தேர்வுத் துடுப்பாட்டத் தொடரை 4-1 என்ற கணக்கில் இங்கிலாந்து அணிவென்றது.

## அணிகள்
அம்பாதி ராயுடு உடற்தகுதியில் தேர்வு பெறாததால் அவருக்குப் பதிலாக சுரேஷ் ரைனா தேர்வானார்.

## இருபது20ப
### 1-வது இ20ப

### 2-வது இ20ப

### 3 வது இருபது20

## ஒருநாள் போட்டிகள்
### 1-வது ஒருநாள்

### 2-வது ஒருநாள்

### 3-வது ஒருநாள்

## பயிற்சிப் போட்டி
### மூன்று நாள் ஆட்டம்: எசெக்சு எ. இந்தியா

## தேர்வுத் துடுப்பாட்டம்
### 1-வது தேர்வு

### 2-வது தேர்வு

### 3-வது தேர்வு

### 4-வது தேர்வு

### 5-வது தேர்வு

## குறிப்புகள்

## சான்றுகள்

## வெளியிணைப்புகள்
ஈ எஸ் பி என் கிரிக்கெட்

பகுப்பு:2018 இல் விளையாட்டுகள்
பகுப்பு:இந்தியத் துடுப்பாட்ட அணியின் இங்கிலாந்துச் சுற்றுப் பயணங்கள்
பகுப்பு:இங்கிலாந்தில் துடுப்பாட்டம்
பகுப்பு:இந்தியாவில் துடுப்பாட்டம்
வாட்பேட்

**வாட்பேட்** (**Wattpad**) என்பது ஒரு கதை சார்ந்த செயலி அல்லது தளம் ஆகும்.

கதை எழுதவும் அதைத் தங்கள் பெயரில் வெளியிடவும் இந்த தளம் அனுமதிக்கிறது. இது ஒரு தனியார் நிறுவனத்தால் நடத்தப்பட்டு வந்தாலும், இலவசமாகவே உள்ளது.

உலகில் உள்ள கதை விரும்பிகளை ஒன்று சேர்க்க முயலுவதே இத்தளத்தின் குறிக்கோள் என பரப்பப் படுகிறது.

வரலாறு, இரத்தக் காட்டேரி, மனித ஓநாய், பயம், திகில், மர்மம், காதல், அறிவியல், கற்பனை, நகைச்சுவை, சாகசம், பதின்மம், பொது, கவிதை, சிறுகதை, அதிரடி, பழம்பெரும் என பல பிரிவுகளில் கதை எழுத இத்தளம் அனுமதிக்கிறது.

130 (௧௩௦) வேலையாட்களை தன்னகத்தே கொண்டு உலகம் முழுவதையும் இணையம் வழியே இத்தளம் இணைக்கிறது. 

தமிழ் உட்பட 56 (௫௬) மொழிக் கதைகள் இத்தளத்தில் இடம் பெற்றுள்ளன. தமிழ், இந்தி, மராட்டி, குஜராத்தி, ஒடிசி, மலையாளம் என ஆறு இந்திய மொழிகளில் இத்தளத்தில் கதை எழுத முடியும். 

முன்னதாக இவ்வரிசையில் இருந்த கன்னடம், எழுத்தாளர்கள் இன்றி இத்தளத்தில் வழக்கொழிந்தது. சீனா, மலேசியா, இலங்கை, மாலத்தீவைச் சேர்ந்த தமிழர்களே வாட்பேட் அதிகம் பயன் படுத்துகின்றனர். 

தமிழகத்தில் இன்னும் இந்த தளத்தின் பால் விழிப்புணர்வு இல்லை. வாட்பேட் நிறுவனத்தின் தலைமைச் செயலகம் கனடா நாட்டின்  டாரன்டோவில் உள்ளது. 

இத்தளத்தில் கதை எழுதுபவர்களுக்கு **காப்புரிமையும்** வழங்கப் படுகிறது. அதாவது, இந்த தளத்தில் எழுதப்பட்ட கதை ஏனும் திருடப்பட்டால் வாட்பேட் ஒரு சாட்சியாக ஏற்றுக் கொள்ளப்படும்.

அதே சமயத்தில், பிறர் எழுதிய கதை களை அவர்களின் அனுமதி இன்றி, வாட்பேடில் எழுதுவதும் குற்றமே. வாட்பேடில் எழுதப்பட்ட பல கதைகள் ஆங்கில திரையுலகில் வலம் வந்துள்ளன. 

வாட்பேட் அமெரிக்காவில் வாழும் எழுத்தாளர்களுக்கு போட்டிகள் நடத்தி  பரிசுகளும் கொடுக்கிறது. கூகுள் ப்ளே செயலியின் மூலம் மட்டும் பத்து கோடிக்கும் அதிகமானவர்கள் இச்செயலியை தரவிறக்கம் செய்து உள்ளனர்.

2018 (௨௦௧௮) இன் தகவல் படி நாற்பது கோடிக்கும் அதிகமான நூல்கள் இத்தளத்தில் உள்ளன. ஆறு கோடிக்கும் மேற்பட்ட வாடிக்கையாளர்கள் இத்தளத்திற்கு உண்டு. 

இத்தனை நூல்கள் கொண்டு இருந்தாலும் புதிய எழுத்தாளர்களின் நூல்கள் படிக்கப்படும் வகையில் தனி அமைப்புகளையும் கொண்டு உள்ளது.

## மேற்கோள்கள்

பகுப்பு:பிளாக்பெர்ரி மென்பொருட்கள்
ராமதீர்த்தம்

**ராமதீர்த்தம்** (**Ramateertham**), இந்தியாவின் ஆந்திரப் பிரதேசம் மாநிலத்தின் விஜயநகரம் மாவட்டத்தின் தலைமையிட நகரமான விஜயநகரத்திலிருந்து  12 கி.மீ. தொலைவில் உள்ளது. இக்கிராமத்தின் அருகே உள்ள கிழக்கு தொடர்ச்சி மலைத்தொடரில் உள்ள *போதிகொண்டா* மற்றும் *பக்தலுகொண்டா*  மலைகளில், கிமு மூன்றாம் நூற்றாண்டின் பழைமையான பௌத்தம் மற்றும் சமணத் தொல்லியல் களங்கள் உள்ளது.

இங்குள்ள அஞ்சலகத்தின் அஞ்சல் சுட்டு எண் 535 218 ஆகும்.

## தொல்லியல் களம்
இராமதீர்த்தம் மலையடிவாரத்தில் கிமு மூன்றாம் நூற்றாண்டு காலத்தியிய சிதிலமடைந்த  சமணம் மற்றும் பௌத்தப் பிக்குகள் தங்குவதற்கான விகாரைகளும் உள்ளது. மேலும் இங்கு ஒரு  இராமர் கோயிலும் உள்ளது.  
 
 
### பௌத்தம் மற்றும் சமணம்
ராமதீர்த்தம் மலையில் உள்ள  செங்கற்களால் ஆன  பௌத்த நினைவுச் சின்னங்கள்  சிதிலமடைந்துள்ளது.

கிமு மூன்றாம் நூற்றாண்டின் சிதிலமைடந்த பௌத்த விகாரையும், சமண சமய குடைவரைகளின் சுவர்களில் தீர்த்தங்கரர்களின் உருவங்கள் பொறிக்கப்பட்டுள்ளது. துவக்கத்தில் பௌத்தர்களால் நிறைந்த இவ்விடம், பின்னர் சமணர்களால் ஆக்கிரமிக்கப்பட்டுள்ளது.

## படக்காட்சிகள்

File:Gurubhaktalukonda ruins.JPG|குருபக்தலுகொண்டா விகாரையின் சிதிலங்கள் 
File:Buddhist remnants on Bodhikonda.jpg|போதிகொண்டா சிதிலங்கள்
File:Jain Tirthankara Image at Rockcut Caves of Ghanikonda in Ramatheertham.jpg|கனிகொண்டாவின் சமணத் தீர்த்தங்கரர்களின் குடைவரைகள் 
File:Rock-cut buddhist cave ruins at Gurubhaktula Konda ramatheerrtham.jpg|ராமதீர்த்தத்தின் போதிகொண்டாவில் உள்ள சமணக் குகைகள் 
File:A view of Ruined Buddhist temple on hilltop at ---File---Ramatheertham Vizianagaram AP India.jpg|போதிகொண்டாவின் சிதிலமடைந்த கோயில்
File:Deep Cistern on hilltop of Bodhikonda.jpg|
File:Caves at Ghanikonda.jpg|கனிகொண்டாவின் சமணக் குடைவரைகள்
File:Circular stupa at Ghanikonda 02.jpg| கனிகொண்டாவின் உருளை வடிவ தூபி 
File:Remnants of a Square stupa on Ghanikonda 01.jpg|கனிகொண்டாவின் தூபியின் சிதலஙகள்
File:Apsidal stupa walls at Gurubhaktulakonda.jpg|குருபக்தலுகொண்டா விகாரையின் சுவர் 
File:Ruined stone stupa at Gurubhaktulakonda monastery.jpg|
File:Steps leading to Gurubhaktulakonda Monastery.jpg|


## இதனையும் காண்க
* பௌத்த தொல்லியற்களங்கள்

## மேற்கோள்கள்

* http://asihyd.ap.nic.in/vizianagaram.html 

## வெளி இணைப்புகள்
*  ராமதீர்த்தம் பௌத்த தொல்லியல் களங்களின் காணொளி

பகுப்பு:பௌத்த யாத்திரைத் தலங்கள்
பகுப்பு:ஆந்திரப் பிரதேசத்தில் உள்ள தொல்லியல் தளங்கள்
பகுப்பு:சமணக் கோயில்கள்
பகுப்பு:விஜயநகரம் மாவட்டம்
டானியல் அன்ரனி

**டானியல் அன்ரனி** (13 சூலை 1947 - மார்ச் 17, 1993) ஈழத்து சிறுகதை எழுத்தாளர் ஆவார்.

யாழ்ப்பாணம் நாவாந்துறையில் சாதாரண உழைப்பாளர் குடும்பம் ஒன்றில் பிறந்தவர் டானியல் அன்ரனி. யாழ்ப்பாணம் மத்திய கல்லூரியில் கல்வி பயின்றவர். ஆரம்பத்தில் ராதா, சிந்தாமணி, சுந்தரி போன்ற இதழ்களில் சிறுகதைகளை எழுதி வந்தார். பின்னர் முற்போக்கான கதைகளை, தான் வாழ்ந்த கடல்-சார் மக்களின் வாழ்வியலை மையமாகக் கொண்டு எழுதலானார். மல்லிகை, வீரகேசரி, சிரித்திரன், கணையாழி போன்ற இதழ்களில் இவரது கதைகள் வெளிவந்தன. வேறு சில இலக்கிய நண்பர்களுடன் இணைந்து 1970களில் "செம்மலர்" என்ற பெயரில் இலக்கிய வட்டம் ஒன்றை ஆரம்பித்து அதன் தலைவராகவும் இருந்து செயற்படலானார். இவ்வட்டத்துடன் விரைவில் வ. ஐ. ச. ஜெயபாலன், நந்தினி சேவியர், உ. சேரன், போன்றோர் இணைந்தனர். வட்டம் சார்பில் *அணு* என்ற இலக்கிய இதழை வெளியிட்டனர். இது மூன்று இதழ்களுடன் நின்று போனது.

பின்னர் *சமர்* என்ற இலக்கிய இதழைத் தொடங்கினார். இவ்விதழில் க. கைலாசபதி, சாந்தன், முருகையன், கே. எஸ். சிவகுமாரன் போன்ற பிரபலமான எழுத்தாளர்கள் எழுதினர். தொடர்ந்து எட்டு இதழ்கள் வெளிவந்து நின்று விட்டது.

## வெளியிட்ட நூல்கள்
* வலை (சிறுகதைத் தொகுதி, 1984)

## மறைவு
டானியல் அன்ரனி தனது 47வது அகவையில் 1993 மார்ச் 17 இல் காலமானார்.

## மேற்கோள்கள்

பகுப்பு:1947 பிறப்புகள்
பகுப்பு:1993 இறப்புகள்
பகுப்பு:ஈழத்து எழுத்தாளர்கள்
பகுப்பு:யாழ்ப்பாணம் மத்திய கல்லூரி பழைய மாணவர்கள்